**FITOSANITARNA INSPEKCIJA – Izvještaj za oktobar 2023.**

**Unutrašnja kontola**

Fitosanitarni inspektori su u oktobru vršili inspekcijski nadzor u oblasti zdravstvene zaštite bilja, nadzor u objektima: za proizvodnju, promet i skladištenje sjemenskog i sadnog materijala (na veliko i malo), objektima za promet sredstava za ishranu i zaštitu bilja (na veliko i malo) i objektima za primarnu proizvodnju hrane biljnog porijekla.

Cilj kontrola je provjera stepena ispunjenosti propisanih zahtjeva u oblasti zdravstvene zaštite bilja, sjemena i sadnog materijala, sredstava za zaštitu i ishranu bilja, bezbjednosti hrane i drugih zakona iz nadležnosti ove inspekcije. U izvještajnom periodu nastavljene su kontrole u oblasti bezbjednosti hrane odnosno rezidua pesticida i drugih kontaminenata u hrani. Vršena je i kontrola: zdravstvenog stanja bilja i praćenje štetnih organizama, prijava za proizvodnju u postupku sertifikacije sjemena i sadnog materijala, uslova za rasadnike, sredstava za zaštitu i ishranu bilja na fizičko-hemijske osobine, kvaliteta sadnog materijala i sjemena u prometu i uslova za njihovo skladištenje i čuvanje i uzorkovanje radi ispitivanja radioaktivnosti. U skladu sa Programom fitosanitarnih mjera za 2023. godinu u okviru Posebnih nadzora nad štetnim organizmima vršeno je uzorkovanje radi utvrđivanja potencijalnog prisustva.

U izvještajnom periodu u unutrašnjoj kontroli izvršeno je ukupno 202 inspekcijskih pregleda.

Broj inspekcijskih pregleda na osnovu:

* zakona o zdravstvenoj zaštiti bilja: 144 pregleda;
* zakona o sadnom materijalu: 2 pregleda;
* zakona o sjemenskom materijalu: 7 pregleda;
* zakona o sredstvima za ishranu bilja: 4 pregleda;
* zakona o sredstvima za zaštitu bilja: 15 pregleda; i
* zakona o bezbjednosti hrane: 30 pregleda.

Tokom navedenih inspekcijskih kontrola fitosanitarni inspektori uzeli su ukupno 106 uzoraka.

**Kontrola uvoza i izvoza**

Fitosanitarni inspektori su u oktobru vršili kontrolu prilikom uvoza hrane biljnog porijekla (voće, povrće, žitarice i ostale hrane biljnog porijekla koja je podvrgnuta jednostavnom procesu prerade mljevenjem, sušenjem i sl.), hrane neživotinjskog porijekla koja podliježe pojačanim službenim kontrolama na mjestima unošenja i hrane za životinje biljnog porijekla, sjemena i sadnog materijala, sredstava za zaštitu i ishranu bilja, kao i bilja, biljnih proizvoda i objekata pod nadzorom sa aspekta zdravstvene zaštite.

Fitosanitarna inspekcija je u oktobru izvršila pregled ukupno 2033 pošiljki i to:

* 1421 pošiljki pri uvozu;
* 56 pošiljki u provozu;
* 499 pošiljki za izvoz;
* 44 pošiljki za reexport;
* 3 pošiljke u tranzitu.

i

Izdato je 10 rješenja o zabrani uvoza i to: 6 rješenja o vraćanju pošiljki i 4 rješenja o uništenju pošiljki.

Ukupno je uzeto 330 uzoraka pri uvozu od čega je za 9 uzorka laboratorijski utvrđeno da ne odgovaraju propisanim zahtjevima.

U oktobru, labaoratorijski je ispitano 23,22% pošiljki iz uvoza.

**Nebezbjedne uništene/vraćene pošiljke**

Zbog utvrđenih neusaglašenosti sa propisanim zahtjevima sprječeno je stavljanje na tržište 35.748,00kg proizvoda iz uvoza i to:

* **vraćanje pošiljki**: 1 pošiljka kornišona u količini od 1.882,00 kg, 2 pošiljke krastavca u količini od 9.558,00 kg, 1 pošiljka paradajza u količini od 8.206,00 kg, 1 pošiljka paprike u količini od 635,00 kg i 1 pošiljka boranije u količini od 560,00 kg;
* **uništenje pošiljki**: 1 pošiljka krastavca u količini od 5.007,00 kg, 3 pošiljka hrane za životnje u količini od 9.900,00kg.

**Nebezbjedne uništene/vraćene pošiljke**

|  |  |  |  |  |  |  |  |
| --- | --- | --- | --- | --- | --- | --- | --- |
| **Br** | **Datum** | **Proizvod** | **Količina**  **(kg)** | **Neusaglašenost** | **Razlog** | **MDK**  **utvrđena** | **MDK**  **propisana** |
|  | 03.10.2023. | kornišoni | 1.882,00 | rezidue pesticida | hlorothanolil | 0.095±0.048 | 0.01 |
|  | 03.10.2023. | hrana za životinje | 5.940,00 | kvalitet | celuloza | 10.7 | 7 |
|  | 14.10.2023. | hrana za životinje | 1.980,00 | kvalitet | celuloza | 10.30 | 7 |
|  | 16.10.2023. | hrana za životinje | 1.980,00 | kvalitet | celuloza | 10.20 | 7 |
|  | 16.10.2023. | krastavac | 5.007,00 | kvalitet | kvalitet | / | / |
|  | 20.10.2023 | paprika | 635,00 | rezidue pesticida | clorpirifosa | 0.039 | 0.01 |
|  | 23.10.2023. | krastavac | 5.815,00 | rezidue pesticida | chlorpyrifos | 0.022±0.011 | 0.01 |
|  | 23.10.2023 | krastavac | 3.743,00 | rezidue pesticida | pirimifos metil | 0.026 | 0.01 |
|  | 26.10.2023. | paradajz | 8.206,00 | rezidue pesticida | fenamifos | 0.11±0.06 | 0.04 |
|  | 31.10.2023 | boranija | 560,00 | rezidue pesticida | folpet | 0.27 | 0.03 |

**Kontrola izvoza**

Fitosanitarna inspekcija je pri izvozu izvršila pregled 543 pošiljki i izdala: 499 fitosertifikata za izvoz: mandarina, rezane drvene građe, hrane za životinje, grožđa i 44 fitosertifikata za reexport.

Fitosanitarni inspektori su u izvještajnom periodu naplatili naknade u iznosu od 54,980.49€.